18/01/2013 | Administración LocalMunicipal
Sada
Alcaldía
Convocatoria e bases para a designación de persoal directivo profesional no posto de coordinador/a xeral do Concello de Sada

Coa data do 14 de xaneiro de 2013 esta Alcaldía aprobou, mediante o Decreto 51/2013, as seguintes convocatoria e bases: 1.1. O obxecto da presente convocatoria é cubrir, mediante o procedemento de libre designación, o posto directivo denominado coordinador/a xeral, Grupo A, subgrupo A1, licenciado/a en dereito, nivel de complemento de destino 30, complemento específico 30.057,24 (xornada a tempo completo con plena disponibilidade). No artigo 3. b do Regulamento Orgánico do Concello de Sada establécese que o posto de coordinador xeral, de conformidade co previsto na lexislación de Réxime Local, configurase como un posto de carácter directivo, que será designado e cesado libremente polo Alcalde, entre funcionarios de carreira ou persoal laboral fixo das Entidades Locais ou funcionarios da Administración con habilitación de carácter estatal, e que cumpran co requisito de ser licenciados en dereito. En virtude do establecido na citada norma, e de conformidade co disposto no artigo 13 da Lei 7/2007, de 12 de abril, pola que aproba o Estatuto do Empregado Público, realizase a presente convocatoria, pola que se da publicidade ás normas que rexerán o procedemento de designación do posto directivo de coordinador xeral que se relacionan a continuación e se establece un prazo para a presentación de solicitudes de participación en dito procedemento. O posto de coordinador xeral configúrase como un posto de carácter directivo, que será designado e cesado libremente polo Alcalde. É un cargo profesional retribuído, sometido ao réxime do Real Decreto 1382/1985, de 1 de agosto, polo que se regula a relación laboral de carácter especial do persoal de alta dirección.1.2. Perfil. Misión: - Executar as decisión dos órganos superiores, o que comprende o asesoramento xurídico, a xestión e o control da asignación eficiente dos recursos públicos. Funcións: - En colaboración cos concelleiros/as responsables, programar e definir os obxectivos das distintas áreas. - Dirixir e coordinar os diferentes servizos administrativos para a consecución de resultados e obxectivos programados coa maior eficacia. - Elaborar o anteproxecto de orzamentos para as distintas Áreas. - Dirixir, con carácter xeral, os recursos humanos en coordinación coa Concellería de Réxime Interior e sen prexuízo da xefatura superior da Alcaldía. - Planificar a política orzamentaria do Concello, mediante a definición e establecemento de programas e obxectivos para o exercicio orzamentario. Para ser admitidos/as ao proceso selectivo, os/as aspirantes deberán reunir os seguintes requisitos xerais: a) Estar en posesión do título de Licenciado/a en Dereito. b) Ser empregado/a público, en concreto funcionarios/as de carreira ou persoal laboral fixo das Entidades Locais ou funcionarios/as da Administración con habilitación de carácter estatal. c) Abonar as taxas de selección, por importe de 25 euros. Os/as aspirantes deberán reunir os requisitos esixidos nas bases da convocatoria, antes do día en que remate o prazo de presentación de solicitudes e mantelos durante o proceso selectivo.3.1. As persoas interesadas en tomar parte neste proceso terán que facelo constar en instancia segundo o modelo que se inclúe como anexo a estas bases e que será facilitada nas dependencias municipais.3.2. Coa instancia deberán entregar o xustificante orixinal de ter abonado, con carácter previo, en concepto de taxas, a cantidade de 25 euros que poderán ser ingresadas nas seguintes entidades bancarias: -Novagalicia Banco 2080/0035/83/3110000028 -Banco der Galicia 0075/8989/13/0600093769 3.3. O prazo para a presentación das solicitudes será de quince días hábiles contados desde o seguinte ao da publicación do anuncio da convocatoria no Boletín Oficial do Estado, con carácter previo as bases publicaranse integramente no Boletín Oficial da Provincia, no taboleiro de edictos do Concello e na páxina web municipal www.concellodesada.com. 3.4. A presentación das solicitudes poderá realizarse no Rexistro xeral do Concello de Sada ou en calquera das formas establecidas no artigo 38 da Lei 30/1992, de 26 de novembro, de réxime xurídico das administración públicas e do procedemento administrativo común. O horario do Rexistro xeral do Concello de Sada e de 09:00 a 14:00 horas de luns a venres e de 09: a 13:00 horas os sábados.3.5. A presentación a esta convocatoria implica a autorización do candidato á exposición dos seus datos persoais na páxina web municipal.3.6. Os aspirantes deberán reunir todos e cada un dos requisitos esixidos e aceptar na súa totalidade as bases que rexen a presente convocatoria.3.7. Presentarán a súa solicitude achegando á mesma o currículum vítae, ao que acompañarán: - Fotocopia do documento nacional de identidade. - Fotocopia da titulación académica. - Fotocopia dos documentos acreditativos dos postos de traballo desenvolvidos nas Administracións Públicas e dos servizos efectivos prestados en cada un dos postos. - Fotocopias dos estudos e cursos realizados. - Fotocopia de cantos outros méritos se consideren oportunos aos fins da convocatoria. Os aspirantes na instancia, declarará baixo a súa responsabilidade que as copias da documentación presentada son fiel reflexo dos orixinais que obran no seu poder.4.1. Rematado o prazo de presentación de solicitudes, revisarase a documentación e méritos aportados polos aspirantes por unha Comisión, constituída ao efecto, de carácter técnico composta por: Presidente: Juan Esteban Méndez Leiva (Técnico Administración Xeral do Concello de Sada). Secretario: Francisco Javier Varela Tejedor (jefe de Gabinete Técnico da Alcaldía de Culleredo). Vogais: Carlos Pérez González (Técnico Administración Xeral do Concello de Sada). María del Camino Triguero Salas (Técnico de Administración Xeral da Xunta de Galicia). María Jesús Ramos Esperante (Técnica Tesoreira do Concello de Sada). Dita Comisión emitirá informe motivado designando, atendendo aos principios de mérito e capacidade e a criterios de idoneidade, á persoa que haxa de ocupar o posto de coordinador/a xeral entre os/as aspirantes presentados/as que cumpran cos requisitos destas bases, e se elevará proposta ao Alcalde-Presidente para a súa contratación.4.2. Os membros da Comisión terán que absterse de intervir, notificándoo ao Alcalde, cando concorran neles circunstancias das previstas no artigo 28 da Lei de Réxime Xurídico das Administracións Públicas e do Procedemento Administrativo Común, neste senso o Alcalde poderá solicitar dos membros da Comisión declaración expresa de non atoparse incursos nas circunstancias previstas en dito artigo. Así mesmo, os candidatos poderán recusar aos membros da Comisión cando concorran as circunstancias previstas na presente base.4.3. A convocatoria poderá ser declarada deserta se ningunha das persoas candidatas alcanzase o nivel suficiente para o posto, a xuízo da Comisión técnica.5.1. O/A aspirante designado/a terá que presentar no Concello de Sada documentación orixinal ou fotocopia compulsada dos seguintes documentos acreditativos de que posúe as condicións, a capacidade e os requisitos esixidos na convocatoria: a) Fotocopia cotexada do documento nacional de identidade acompañada do seu orixinal para a súa compulsa. b) Orixinal ou fotocopia cotexada do título esixido. c) Orixinal ou fotocopia cotexada dos méritos alegados. d) Declaración baixo a súa responsabilidade de non ter sido separado, mediante expediente disciplinario, do servizo de calquera das Administracións Públicas, nin atoparse inhabilitado para o desempeño das funcións públicas. e) Declaración de actividades alleas ao emprego municipal aos efectos de incompatibilidades mediante exemplar normalizado que será entregado polo Concello. f) Certificado médico oficial no que se acredite a capacidade funcional para o desempeño das tarefas do posto.5.2. O prazo de presentación de documentos será de dez días naturais contados a partir do seguinte ao de publicación do/a candidato/a designado/a no taboleiro de edictos do Concello e na páxina web municipal.5.3. Se non presentase a documentación ou do exame da mesma se observase que se carece dalgún dos requisitos sinalados na base 2, non poderá procederse a súa contratación e quedarán anuladas as súas actuacións, sen prexuízo da responsabilidade en que tivera incorrido por falsidade na solicitude inicial.5.4. A contratación do persoal que resulte como candidato/a designado/a estará supeditada a aprobación definitiva da modificación do Regulamento Orgánico do Concello de Sada así como á aprobación definitiva da modificación da relación de postos de traballo. Contra o acordo de aprobación das presentes bases, e a súa convocatoria, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o xulgado contencioso-administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición”. O que se publica para xeral coñecemento. Sada, 14 de xaneiro de 2013 O alcalde, Asdo.: Ernesto Anido Varela